Wuhango metroa

Wuhango metroa (txinera sinplifikatuz: 武汉轨道交通; pinyineraz: Wǔhàn Guǐdào Jiāotōng), lur azpitik eta gainetik doan Txinako Herri Errepublikako Wuhan hiriko garraiobidea da. Lehen linea, Hankou Barrutian kokatua, 2004ko irailaren 28an zabaldu zen, eta ordutik erabilitako trenak metro arinarenak dira. Etorkizunean, garraio eskaria eta metro sarea handitzean, tren handiago eta luzeagoak jarriko dira.

Udalak 2008an onartutako plangintzaren arabera, hamabi linea eta 530 kilometroko metro sarea eraikiko dahttps://web.archive.org/web/20080907172028/http://ctdsb.cnhubei.com/html/ctdsb/20080301/ctdsb270844.html.

 Lineak 
WUHANGO METROA Linea Ibilbidea Luzera (km)  Geltokiak  Zabaltze data  Azken luzapena  Maiztasuna (min)1 Dijiao - Jinshan Dadao  28,9  25  2004  2010  2 Jinyintan - Guanggu  28,0  21  2012    4 Wuchan tren geltokia - Wuhango tren geltokia  16,5  15 2013    
</div>

 1. linea 
Lehen lineak 10,2 kilometro eta hamar geltoki zituen 2004an zabaldu zenean. Hankou Barrutian zehar hedatzen da, eta gaur egungo geltokiak honakoak dira: Zongguan, Taipingyang, Qiaokoulu, Chongrenlu, Lijibeilu, Youyilu, Jianghanlu (etorkizuneko 2. linearen lotunea), Dazhilu, Sanyanglu, Huangpulu.

Lehen linea luzatzeko lanak 2007an hasi ziren, eta 2010eko uztailaren 26an hamasei kilometro zabaldu ziren.

 2. linea 
Bigarren linearen ibilbide gehiena lur azpikoa izango da, eta hiria ipar-mendebaldetik hego-ekialdera zeharkatuko du Hankou eta Wuchang bitartean.

Linea 2012ko abenduaren 28an zabaldu zen.

 4. linea 
Laugarren linearen ibilbidea ekialdetik mendebaldera zeharkatuko du hirigunea, Hanyang eta Wuchang Barrutien artean. Linea hau ere, 2013an zabaltzea espero da.

 Etorkizuneko egitasmoak 
3. 5. 6. eta 7. lineen ibilbidea aztertzen ari dira hiriko arduradunak.

 Erreferentziak 

 Ikus, gainera 
 Txinako Herri Errepublikako metroen zerrenda

 Kanpo estekak 

  Wuhango metroaren webgune ofiziala.
  Wuhango metroaren ibilbidea Urbanrail.net webgunean.
  Wuhango metroak etorkizunean izan lezakeen itxura.

Kategoria:Wuhan
Kategoria:Txinako metroak
Kategoria:2000ko hamarkadan zabaldutako metroak